Document ID: /roh_data/filtered/fineweb-2-filterrobots_roh.jsonl.gz/18005

D'in inscunter dals ministers da defensiun da l'UE a Brüssel cun il secretari general da la NATO, Jens Stoltenberg èn vegnidas discutadas 40 propostas per projects communabels.
Sper ina cooperaziun areguard il sustegn da pajais en crisa èsi per exempel planisà ina collavuraziun pli stretga sch'i va per strategias cunter attatgas da cyber. La NATO e l'UE teman ch'ina protecziun manglusa pudess paralisar raits electricas u entirs sistems da bancas.
Suenter diversas remartgas dal novelegì president american Donald Trump, ha Stoltenberg empruvà da quietar e ditg che l'elecziun da Trump na vegnia betg ad avair in'influenza negativa sin l'allianza militara.
RR novitads 20.00